ছবিটি মুক্তি প্রসঙ্গে বিনোদন টোয়েন্টিফোরকে বীথি বললেন,”আজ ছবিটি মুক্তি পাচ্ছে – অবশ্যই ভালো লাগছে। ছবিটি নিয়ে আমি আশাবাদী। কারণ ”কালের পুতুল” ছবিটির গল্প সাইকো থ্রিলার টাইপের। এই ধরণের গল্পে আমার এই প্রথম কাজ করা। শুধু যে আমার প্রথম তা ঠিক না,আমার মনে হয় এ ধরণের ছবিই আমাদের দেশে প্রথম নির্মিত হলো। এই ছবিটিতে যে চরিত্রগুলো রয়েছে তাদেরকে ঘিরেই গড়ে উঠেছে ছবিটি। ছবিটিতে তাই অভিনয়ের জায়গায় প্রচুর সুযোগ ছিল কাজ করার। আমি বলতে পারি সেই জায়গায় দাঁড়িয়ে আমি এই ছবিটিতে অভিনয় করতে পেরে তৃপ্ত। আমার ধারণা এখন পর্যন্ত কটি ছবিতে আমি অভিনয় করেছি তার মধ্যে এই ছবিতেই এখন পর্যন্ত আমার সেরা অভিনয়টা আমি করেছি। আমি আশা করছি ছবিটি দেখে দর্শকরা যেমন আনন্দ পাবেন ঠিক তেমনি একইসাথে তারা আমার অভিনয় দেখেও তৃপ্ত হবেন।”